SET ปิดลบ 3 จุด ย่อตัวรับแรงขาย หวั่นสถานการณ์ “รัสเซีย-ยูเครน” ปะทุอีกครั้ง
SET ปิดลบ 3 จุด ย่อตัวรับแรงขาย หวั่นสถานการณ์ “รัสเซีย-ยูเครน” ปะทุอีกครั้ง แนวโน้มพรุ่งนี้คาดแกว่งไซดเวย์ต่อเนื่อง ให้แนวรับ 1,685 จุด แนวต้าน 1,705 จุด 
SET ปิดลบ 3 จุด ย่อตัวรับแรงขาย หวั่นสถานการณ์ “รัสเซีย-ยูเครน” ปะทุอีกครั้ง แนวโน้มพรุ่งนี้คาดแกว่งไซดเวย์ต่อเนื่อง ให้แนวรับ 1,685 จุด แนวต้าน 1,705 จุด 
31 มี.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้แกว่งไซด์เวย์แคบย่อตัวลง จากก่อนหน้าปรับขึ้นไปตอบรับความคืบหน้าการเจรจาสันติภาพระหว่างรัสเซียและยูเครน แต่ล่าสุดเกิดความไม่แน่นอนขึ้น หลังโฆษกกระทรวงกลาโหมของสหรัฐระบุว่าไม่เชื่อมั่นว่ารัสเซียจะถอนทหารออกจากยูเครน เป็นปัจจัยที่ทำให้เกิดแรงขายทำกำไรระยะสั้น เช่นเดียวกับราคาน้ำมันและราคาทองคำที่ปรับลง
อย่างไรก็ตาม ตลาดหุ้นไม่ได้ปรับลงแรงมากนัก ในช่วงสั้นอาจยังเป็นภาพแกว่งตัวไซด์เวย์ แต่ยังมีความหวังว่าอาจจะกลับมาปรับขึ้นไปได้ในระดับ 1,710-1,720 จุดในเดือน เม.ย.นี้
สำหรับแนวโน้มการลงทุนในวันพรุ่งนี้คาดว่ายังแกว่งไซด์เวย์ต่อไป ให้แนวรับ 1,685 จุด และ แนวต้าน 1,705 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,668.00 ล้านบาท ปิดที่ 161.50 บาท เพิ่มขึ้น 1.50 บาท
PTTEP มูลค่าการซื้อขาย 2,416.66 ล้านบาท ปิดที่ 144.00 บาท ลดลง 4.00 บาท
TEAMG มูลค่าการซื้อขาย 1,890.43 ล้านบาท ปิดที่   5.75 บาท เพิ่มขึ้น 1.29 บาท
BBL มูลค่าการซื้อขาย 1,762.69 ล้านบาท ปิดที่ 137.00 บาท ราคาไม่เปลี่ยนแปลง
CPALL มูลค่าการซื้อขาย 1,552.16 ล้านบาท ปิดที่ 65.00 บาท ลดลง 0.75 บาท